બનાસકાંઠા જિલ્લામાં આગામી ચોવીસ કલાકમાં ભારે વરસાદની આગાહી કરવામાં આવી છે. જેની અસરના ભાગરૂપે બનાસકાંઠા જિલ્લાના જુદાજુદા વિસ્તારમાં હળવાથી ભારે વરસાદના ઝાપટા પડી રહ્યા છે. જ્યાં પાલનપુરપંથકમાં શુક્રવારે સવારથી જ વરસાદ શરૂ થયો હતો. જુદાજુદા સ્થળોએ વરસાદ પડતાં વાતાવરણમાં ઠંડક પ્રસરી જવા પામી હતી. પાલનપુર શહેરમાં દિવસભર સમયાંતરે વરસાદી ઝાપટાં પડતાં કિર્તિસ્તંભ, સીટીલાઇટ રોડ, દિલ્હીગેટથી બ્રિજેશ્વર રોડ ઉપર પાણી ભરાઇ જવા પામ્યા હતા. દરમિયાન નગરપાલિકાની બેદરકારીના કારણે કિર્તિસ્તંભ નજીક ખુલ્લી ગટરમાં એક જીપનું ટાયર ખુંપી જતાં વાહન ચાલક અને મુસાફરો મુશ્કેલીમાં મુકાઇ ગયા હતા. મહામહેનતે જીપને બહાર કાઢવામાં આવી હતી.